*Η σατραπεία  [Κ.Π. Καβάφης, «Η Σατραπεία» (ανάγνωση) [πηγή: Σπουδαστήριο Νέου Ελληνισμού]](http://www.kavafis.gr/lections/content.asp?id=48&author_id=)*

**ΤΟ ΠΟΙΗΜΑ***γράφτηκε το 1910. Παρά το γεγονός ότι μπορούμε να διακρίνουμε συγκεκριμένους ιστορικούς υπαινιγμούς, ο ποιητής μάς πληροφορεί ότι δεν υπονοεί κατανάγκη το Θεμιστοκλή ή το Δημάρατο ούτε και κατανάγκη άνθρωπο πολιτικό (Γ. Λεχωνίτης,*Καβαφικά αυτοσχόλια*). Έτσι το ποίημα αποχτά μια γενικότητα διαχρονική.*


|  |  |
| --- | --- |
| 5 | Τι συμφορά, ενώ είσαι καμωμένος για τα ωραία και μεγάλα έργα η άδικη αυτή σου η τύχη πάντα ενθάρρυνσι κι επιτυχία να σε αρνείται· να σ' εμποδίζουν ευτελείς συνήθειες, |
| 10 | και μικροπρέπειες, κι αδιαφορίες. Και τι φρικτή η μέρα που ενδίδεις (η μέρα που αφέθηκες κι ενδίδεις), και φεύγεις οδοιπόρος για τα Σούσα, και [πιαίνεις](http://ebooks.edu.gr/ebooks/v/html/8547/2700/Keimena-Neoellinikis-Logotechnias_A-Lykeiou_html-empl/indexG3_3.html" \o "πιαίνεις:| πηγαίνεις.) στον μονάρχην Αρταξέρξη |
| 15 | που ευνοϊκά σε βάζει στην αυλή του, και σε προσφέρει σατραπείες και τέτοια. Και συ τα δέχεσαι με απελπισία αυτά τα πράγματα που δεν τα θέλεις. Άλλα ζητεί η ψυχή σου, γι' άλλα κλαίει· |
| 20 | τον έπαινο του Δήμου και των [Σοφιστών](http://ebooks.edu.gr/ebooks/v/html/8547/2700/Keimena-Neoellinikis-Logotechnias_A-Lykeiou_html-empl/indexG3_3.html), τα δύσκολα και τ' ανεκτίμητα Εύγε·  την Αγορά, το Θέατρο, και τους Στεφάνους.  Αυτά πού θα σ' τα δώσει ο Αρταξέρξης, αυτά πού θα τα βρεις στη σατραπεία· |
|  | και τι ζωή χωρίς αυτά θα κάμεις. |

**πιαίνεις:** πηγαίνεις.  
**Σοφιστές:** οι σοφοί, οι πνευματικοί άνθρωποι.

**ΕΡΩΤΗΣΕΙΣ**

1. Το ποίημα στην πραγματικότητα είναι μονόλογος. Γιατί ο ποιητής τον αποδίδει σε 2ο πρόσωπο; Τι πετυχαίνει μ' αυτό;
2. Η οργάνωση του ποιήματος γίνεται βασικά με αντιθέσεις. Να τις επισημάνετε και να αναλύσετε το περιεχόμενό τους.
3. Η ζωή του ανθρώπου προσδιορίζεται όχι από τις διαθέσεις και τις επιθυμίες του αλλά από τις πράξεις του. Όταν όμως οι πράξεις είναι σε αντινομία με τις βαθύτερες επιθυμίες, η ζωή του ανθρώπου αποκτά μια διάσταση τραγική. Υπάρχει αυτή η τραγική διάσταση στον ήρωα του ποιήματος; Να την επισημάνετε.
4. Με βάση τις φράσεις «ωραία και μεγάλα έργα», «αφέθηκες κι ενδίδεις», «σατραπείες και τέτοια» και έχοντας υπόψη ότι η σατραπεία μπορεί να συμβολίζει τη ζωή της ευμάρειας, να συνθέσετε ένα δικό σας κείμενο αναπτύσσοντας τις απόψεις σας ανεξάρτητα από το ποίημα.

[Κ.Π. Καβάφης, «Ο Δημάρατος» (παράλληλο κείμενο) [πηγή: Ανεμόσκαλα (Ψηφίδες για την ελληνική γλώσσα)]](http://www.greek-language.gr/digitalResources/literature/tools/concordance/browse.html?cnd_id=9&text_id=749)  [Κ.Π. Καβάφης, «Όσο μπορείς» (παράλληλο κείμενο) [Κείμενα Νεοελληνικής Λογοτεχνίας Γ΄ Γυμνασίου]](http://ebooks.edu.gr/modules/ebook/show.php/DSGYM-C113/351/2367,9007/)



Εικονογράφηση για ένα και μοναδικό αντίτυπο των *Ποιημάτων* του Καβάφη από το Γιάννη Τσαρούχη